Irlannin pörssi

Euronext Dublin (aiemmin Irlannin pörssi, lyh. ISE, iiriksi Stocmhalartán na hÉireann) on Irlannin merkittävin arvopaperipörssi. Historia Pörssi perustettiin vuonna 1793 ja tunnustettiin lailliseksi 1799, kun Irlannin parlamentti hyväksyi (Dublinin) pörssilain. Dublinin pörssi muutti nimensä Irlannin pörssiksi (ISE) vuonna 1971 ja siihen yhdistyi Corkin pörssi sekä Provincial Brokers Stock Exchangen irlantilaiset jäsenet. Irlannin pörssi puolestaan yhdistyi jo vuonna 1973 brittiläisten pörssien kanssa muodostaen The Stock Exchangen, joka muutti nimensä vuonna 1987 muotoon International Stock Exchange of the United Kingdom and Republic of Ireland Limited. Irlannin pörssi itsenäistyi jälleen vuonna 1995 ja toimi itsenäisenä aina vuoteen 2018 saakka, kunnes Euronext osti sen noin 137 miljoonan euron kauppahinnalla. Samalla pörssi otti maaliskuussa 2018 käyttöön nimen Euronext Dublin. Katso myös Luettelo Dublinin pörssissä noteeratuista yhtiöistä Lähteet Aiheesta muualla Euronext Dublin (englanniksi)